***Priloga 1: Vzorec pogodbe o sofinanciranju operacije***

*Vzorec pogodbe preberite in podpišite na zadnji strani, ni pa je potrebno izpolnjevati.*

**Republika Slovenija** **Ministrstvo za okolje, podnebje in energijo,** Langusova ulica 4, 1000 Ljubljana – **kot posredniško telo**, ki ga zastopa **mag. Bojan Kumer**, minister

Identifikacijska številka za DDV: SI69434930

Matična številka: 2632535000

(v nadaljnjem besedilu: ministrstvo)

in

**Naziv**, naslov – **kot upravičenec**, ki ga zastopa \_\_\_\_\_\_\_\_\_\_\_\_\_, župan/-ja

Identifikacijska številka za DDV: \_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_

Številka transakcijskega računa (v nadaljnjem besedilu: TRR): \_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_,

(v nadaljnjem besedilu: upravičenec)

sklepata

**POGODBO št. 2570-2X-XXXXXX**

**o sofinanciranju operacije**

**»Polni naziv operacije«**

1. **UVODNE DOLOČBE**
2. člen

Pogodbeni stranki uvodoma kot nesporno ugotavljata, da:

* je ministrstvo oseba javnega prava, ki je na podlagi Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23 in 13/25) dolžno opravljati predpisane naloge v okviru načrtovanja evropske kohezijske politike in načina izbora operacij in izvajanja operacij;
* je ministrstvo v okviru Programa evropske kohezijske politike v obdobju 2021–2027 v Sloveniji, prednostne naloge 5 »Trajnostna (čez)regionalna mobilnost in povezljivost«, specifičnega cilja RSO3.2 »Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo« v Uradnem listu RS, št. XX/2025 z dne XX.XX.2025 objavilo Javni razpis za sofinanciranje ukrepov trajnostne mobilnosti v obdobju 2023–2029 (oznaka: JR EKP UTM 2025);
* je bil za operacijo upravičencu dne XX.XX.XXXX izdan sklep o izboru št. XXXXXX (v nadaljnjem besedilu: sklep o izboru);
* predstavljajo sredstva, dodeljena upravičencu v skladu s to pogodbo, sredstva evropske kohezijske politike, ki se upravičencu na podlagi te pogodbe izplačajo kot sredstva iz proračuna Evropske unije in proračuna Republike Slovenije (slovenska udeležba);
* področje izvajanja evropske kohezijske politike sodi na področje javnih financ ter je v celoti urejeno s predpisi, sprejetimi na ravni Evropske unije, in nacionalnimi predpisi, ki so za pogodbeni stranki zavezujoči;
* je namen sofinanciranja operacij iz sredstev evropske kohezijske politike izključno sofinanciranje tistih upravičenih stroškov in izdatkov izbranih operacij ali njihovih delov, ki niso obremenjeni s kršitvami veljavnih predpisov ali te pogodbe;
* je upravičenec seznanjen, da gre za pogodbo, ki je v določenem delu pod javnopravnim režimom, torej pod ureditvijo, drugačno od splošnih pravil pogodbenega prava;
* ministrstvo v pogodbi ne nastopa samo kot pogodbena stranka, temveč tudi kot nosilec javnega interesa za spodbujanje naložb za rast in delovna mesta ter zmanjševanje razvojnih razlik do razvitih regij Evropske unije ter med kohezijskima regijama in razvojnimi regijami v Republiki Sloveniji. Pri uresničevanju tega interesa ima nekatera pooblastila, s katerimi lahko posega v določbe te pogodbe zlasti v delih, ki se nanašajo na pristojnosti posredniškega telesa in organa upravljanja v zvezi z nadzorom nad porabo sredstev in pooblastilom za ta nadzor;
* je upravičenec seznanjen z obveznostmi in pristojnostmi Republike Slovenije (v nadaljnjem besedilu: RS) glede deljenega upravljanja med RS in Evropsko komisijo (v nadaljnjem besedilu: Komisija) za sredstva Evropskih strukturnih in investicijskih skladov (v nadaljnjem besedilu: ESI skladi) ter da Komisija in RS uporabljata načelo dobrega finančnega poslovanja in smotrnosti v skladu s sedmim poglavjem Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L št. 2024/2509 z dne 26. 9. 2024);
* je upravičenec seznanjen, da so udeleženci evropske kohezijske politike dolžni preprečevati, odkrivati in odpravljati nepravilnosti ter poročati o njih. Prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi. Kadar zneska neupravičenih izdatkov ni mogoče natančno določiti, se uporabi pavšalni znesek ali ekstrapolirani finančni popravek v skladu s Prilogo XXV Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjena z Uredbo (EU) 2024/795 Evropskega parlamenta in Sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241 (UL L, 2024/795 z dne 29. 2. 2024) (v nadaljnjem besedilu: Uredba (EU) 2021/1060), z naslovom »Določanje stopenj finančnih popravkov: pavšalni in ekstrapolirani finančni popravki – Člen 104(1)«;
* je upravičenec seznanjen, da neizvršitev finančnega popravka za RS pomeni neupravičeno obremenitev državnega proračuna, kot to določata 103. in 104. člen Uredbe (EU) 2021/1060;
* zadržanje izplačil sredstev, finančni popravki in vračilo že izplačanih sredstev za upravičenca ne pomenijo nastanka težko nadomestljive škode;
* upravičenec pri izvajanju operacije, ki se sofinancira s to pogodbo, nastopa samostojno, brez partnerjev [v konzorciju, na podlagi konzorcijske pogodbe/sporazuma ali drugega pravnega akta o partnerstvu, ki je priloga k tej pogodbi].
1. člen

Pogodbeni stranki sta sporazumni, da se ta pogodba sklepa zaradi dodelitve sredstev evropske kohezijske politike upravičencu, katerega operacija je bila odobrena, in ki se izplačajo kot sredstva iz proračuna Evropske unije s slovensko udeležbo za operacije ali njihove dele, ki niso obremenjeni s kršitvami veljavnih predpisov ali te pogodbe. Pogodbeno razmerje je urejeno z evropskimi in slovenskimi javnofinančnimi predpisi ter je podvrženo tudi nadzoru evropskih in slovenskih institucij ali organov, ki ugotavljajo kršitve pri uporabi dodeljenih sredstev. Ker gre za dodelitev javnih sredstev, se pogodbeni stranki zavezujeta, da bosta ravnali v skladu z ugotovitvami iz končnih poročil organa upravljanja, revizijskega organa in drugih nadzornih organov ali institucij, vključenih v izvajanje, upravljanje, nadzor ali revizijo operacije, sicer gre za bistveno kršitev pogodbe. Upravičenec je dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

Pogodbeni stranki se dogovorita, da se upravičeni stroški izvedbe operacije sofinancirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe.

Pomen izrazov, uporabljenih v tej pogodbi, je enak pomenu izrazov, kot jih določa Uredba o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23 in 13/25), razen če ta pogodba izrecno določa drugačen pomen posameznega izraza.

1. **PREDMET POGODBE**
2. člen

Predmet te pogodbe je sofinanciranje upravičenih stroškov izvedbe operacije »Polni naziv operacije« (v nadaljnjem besedilu: operacija) pod pogoji in zavezami, dogovorjenimi s to pogodbo. Podrobna vsebina predmeta te pogodbe je opredeljena v vlogi upravičenca za operacijo št. XXXXXXXX z dne XX.XX.XXXX (v nadaljnjem besedilu: vloga), ki je kot priloga sestavni del te pogodbe.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja operacije iz prvega odstavka tega člena. Sredstva sofinanciranja se dodeljujejo na podlagi in pod pogoji, ki so navedeni v sklepu o izboru in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti. Kršitev pogojev iz sklepa o izboru predstavlja bistveno kršitev pogodbe.

1. **PRAVNE PODLAGE IN NAVODILA**
2. člen

Pogodbeni stranki se dogovorita, da so del pogodbenega prava tudi naslednji predpisi in dokumenti:

Dokumenti v zvezi z izborom operacije:

* Odločitev o podpori Ministrstva za kohezijo in regionalni razvoj (v nadaljnjem besedilu: MKRR) v vlogi organa upravljanja, št. XXXXXXXX z dne XX.XX.XXXX ;
* Javni razpis za sofinanciranje ukrepov trajnostne mobilnosti v obdobju 2023–2029 (oznaka: JR EKP UTM 2025) (Uradni list RS, št. XXXXXXXX z dne XX.XX.XXXX ; v nadaljnjem besedilu: javni razpis);
* Vloga upravičenca št. XXXXXXXX z dne XX.XX.XXXX;
* Sklep ministrstva o izboru št. XXXXXXXX z dne XX.XX.XXXX ;

Evropski predpisi in dokumenti:

* Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L št. 433I z dne 22. 12. 2020, str. 11), zadnjič spremenjena z Uredbo Sveta (EU, Euratom) 2024/765 z dne 29. februarja 2024 o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027 (UL L št. 2024/765 z dne 29. 2. 2024);
* Uredba (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433I z dne 22. 12. 2020, str. 1), zadnjič popravljena s Popravkom Uredbe (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 2023/90149 z dne 5. 12. 2023);
* Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L št. 2024/2509 z dne 26. 9. 2024);
* Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjena z Uredbo (EU) 2024/795 Evropskega parlamenta in Sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241 (UL L, 2024/795 z dne 29. 2. 2024);
* Uredba (EU) 2021/1058 Evropskega parlamenta in Sveta z dne 24. junija 2021 o Evropskem skladu za regionalni razvoj in Kohezijskem skladu (UL L št. 231 z dne 30. 6. 2021, str. 60), zadnjič spremenjena z Uredbo (EU) 2024/3236 Evropskega parlamenta in Sveta z dne 19. decembra 2024 o spremembi uredb (EU) 2021/1057 in (EU) 2021/1058 v zvezi z regionalno nujno pomočjo za obnovo (RESTORE) (UL L, 2024/3236 z dne 19. 12. 2024);
* drugi delegirani in izvedbeni akti, ki jih Komisija sprejme v skladu s 113. in 114. členom Uredbe (EU) 2021/1060;
* Listina Evropske unije o temeljnih pravicah (UL L št. 326 z dne 26. 10. 2012, str. 391);
* Smernice o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006, z dne 11. julija 2006, objavljene na <https://www.eu-skladi.si/sl/dokumenti/navodila/skmbt_c654e16032914450.pdf>;
* Sklep Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju in Priloga k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju, objavljena na spletni strani <https://ec.europa.eu/regional_policy/sources/guidance/GL_corrections_pp_irregularities_SL.pdf> in <https://ec.europa.eu/regional_policy/sources/guidance/GL_corrections_pp_irregularities_annex_SL.pdf>;
* Sporazum o partnerstvu med Slovenijo in Evropsko komisijo za obdobje 2021–2027, št. CCI 2021SI16FFPA001, z dne 12. 9. 2022, objavljen na spletni strani <https://evropskasredstva.si/evropska-kohezijska-politika/kljucni-dokumenti/programski-dokumenti-za-obdobje-2021-2027/>;
* Program evropske kohezijske politike v obdobju 2021-2027 v Sloveniji, št. CCI 2021SI16FFPR001, z dne 22. 11. 2024, objavljen na spletni strani <https://evropskasredstva.si/evropska-kohezijska-politika/kljucni-dokumenti/programski-dokumenti-za-obdobje-2021-2027/>;
* Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13), zadnjič popravljena s Popravkom Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 2024/90104 z dne 15. 2. 2024) (v nadaljnjem besedilu: Uredba (EU) 2020/852);
* Delegirana uredba Komisije (EU) 2021/2139 z dne 4. junija 2021 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k blažitvi podnebnih sprememb ali prilagajanju podnebnim spremembam, ter za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev (UL L št. 442 z dne 9. 12. 2021, str. 1), zadnjič spremenjena z Delegirano uredbo Komisije (EU) 2023/2485 z dne 27. junija 2023 o spremembi Delegirane uredbe (EU) 2021/2139 z določitvijo dodatnih tehničnih meril za pregled za določitev pogojev, pod katerimi se šteje, da določene gospodarske dejavnosti bistveno prispevajo k blažitvi podnebnih sprememb ali prilagajanju podnebnim spremembam, in za ugotavljanje, ali te gospodarske dejavnosti ne škodujejo bistveno kateremu od drugih okoljskih ciljev (UL L št. 2023/2485 z dne 21. 11. 2023);
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119 str. 4. 5. 2016, str. 1), zadnjič popravljena s Popravkom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 127 z dne 23. 5. 2018, str. 2) (v nadaljnjem besedilu: Uredba (EU) 2016/679);
* Uredba (EU) 2022/2039 Evropskega parlamenta in Sveta z dne 19. oktobra 2022 o spremembi uredb (EU) št. 1303/2013 in (EU) 2021/1060 glede dodatne prožnosti za obravnavanje posledic vojaške agresije Ruske federacije FAST (prožna pomoč za ozemlja) – CARE (UL L št. 275 z dne 25. 10. 2022, str. 23);
* Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L št. 141 z dne 5. 6. 2015, str. 73), zadnjič spremenjena z Direktivo (EU) 2024/1640 Evropskega parlamenta in Sveta z dne 31. maja 2024 o mehanizmih, ki jih morajo vzpostaviti države članice za preprečevanje uporabe finančnega sistema za pranje denarja ali financiranje terorizma, spremembi Direktive (EU) 2019/1937 ter spremembi in razveljavitvi Direktive (EU) 2015/849 (UL L, 2024/1640 z dne 19.6.2024) (v nadaljnjem besedilu: Direktiva (EU) 2015/849);
* Obvestilo Komisije Smernice o izogibanju in obvladovanju nasprotja interesov v skladu s finančno uredbo (2021/C 121/01), objavljeno na <https://eur-lex.europa.eu/legal-content/SL/TXT/PDF/?uri=CELEX:52021XC0409(01)&from=SL>;
* vse objavljene spremembe in dopolnitve navedenih podlag;

Slovenski predpisi in dokumenti:

* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23 in 24/25 – ZFisP-1);
* Proračun Republike Slovenije za leto 2025 (Uradni list RS, št. 123/23 in 104/24);
* Proračun Republike Slovenije za leto 2026 (Uradni list RS, št. 104/24);
* Zakon o izvrševanju proračunov Republike Slovenije za leti 2025 in 2026 (Uradni list RS, št. 104/24 in 17/25 – ZFO-1E);
* Zakon o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B, 122/23 in 104/24; v nadaljnjem besedilu: ZDDV-1);
* Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F);
* Zakon o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17 in 72/19);
* Zakon o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in 175/20 – ZIUOPDVE in 3/22 – ZDeb);
* Zakon o varstvu osebnih podatkov (Uradni list RS, št. 163/22; v nadaljnjem besedilu: ZVOP-2);
* Zakon o poslovni skrivnosti (Uradni list RS, št. 22/19; v nadaljnjem besedilu: ZPosS);
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri; v nadaljnjem besedilu: ZIntPK);
* Zakon o preprečevanju pranja denarja in financiranja terorizma (Uradni list RS, št. 48/22 in 145/22; v nadaljnjem besedilu: ZPPDFT-2);
* Zakon o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US, 102/23 in 25/25 – odl. US);
* Zakon o ratifikaciji Konvencije o pravicah invalidov in Izbirnega protokola h Konvenciji o pravicah invalidov (Uradni list RS - Mednarodne pogodbe, št. 10/08);
* Zakon o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24 in 21/25 – ZOPVOOV);
* Gradbeni zakon (Uradni list RS, št. 199/21, 105/22 – ZZNŠPP, 133/23 in 85/24 – ZAID-A; v nadaljnjem besedilu: GZ-1);
* Zakon o celostnem prometnem načrtovanju (Uradni list RS, št. 130/22 in 22/25; v nadaljnjem besedilu: ZCPN);
* Zakon o cestah (Uradni list RS, št. 132/22, 140/22 – ZSDH-1A, 29/23 in 78/23 – ZUNPEOVE; v nadaljnjem besedilu: ZCes-2);
* Zakon o dostopnosti do proizvodov in storitev za invalide (Uradni list RS, št. 14/23; v nadaljnjem besedilu: ZDPSI);
* Zakon o infrastrukturi za alternativna goriva in spodbujanju prehoda na alternativna goriva v prometu (Uradni list RS, št. 62/23);
* Kazenski zakonik (Uradni list RS, št. [50/12](https://www.uradni-list.si/glasilo-uradni-list-rs/vsebina/2012-01-2065) – uradno prečiščeno besedilo, [54/15](https://www.uradni-list.si/glasilo-uradni-list-rs/vsebina/2015-01-2227), [6/16](https://www.uradni-list.si/glasilo-uradni-list-rs/vsebina/2016-21-0263) – popr., [38/16](https://www.uradni-list.si/glasilo-uradni-list-rs/vsebina/2016-01-1628), [27/17](https://www.uradni-list.si/glasilo-uradni-list-rs/vsebina/2017-01-1445), [23/20](https://www.uradni-list.si/glasilo-uradni-list-rs/vsebina/2020-01-0552), [91/20](https://www.uradni-list.si/glasilo-uradni-list-rs/vsebina/2020-01-1559), [95/21](https://www.uradni-list.si/glasilo-uradni-list-rs/vsebina/2021-01-2055), [186/21](https://www.uradni-list.si/glasilo-uradni-list-rs/vsebina/2021-01-3697), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [16/23](https://www.uradni-list.si/glasilo-uradni-list-rs/vsebina/2023-01-0302) in [107/24](https://www.uradni-list.si/glasilo-uradni-list-rs/vsebina/2024-01-3416) – odl. US; v nadaljnjem besedilu: KZ-1);
* Obligacijski zakonik (Uradni list RS, št. [97/07](https://www.uradni-list.si/glasilo-uradni-list-rs/vsebina/2007-01-4826) – uradno prečiščeno besedilo, [64/16](https://www.uradni-list.si/glasilo-uradni-list-rs/vsebina/2016-01-2761) – odl. US in [20/18](https://www.uradni-list.si/glasilo-uradni-list-rs/vsebina/2018-01-0865) – OROZ631; v nadaljnjem besedilu: OZ);
* Uredba o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS št. 21/23 in 13/25);
* Uredba o zelenem javnem naročanju (Uradni list RS, št. 51/17, 64/19, 121/21 in 132/23);
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11);
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16; v nadaljnjem besedilu: UEM);
* Uredba o razvrščanju objektov (Uradni list RS, št. 96/22);
* Uredba o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22 – ZVO-2);
* Uredba o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22, 135/22, 77/23 in 24/24);
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24);
* Pravilnik o projektni in drugi dokumentaciji ter obrazcih pri graditvi objektov (Uradni list RS, št. 30/23);
* Pravilnik o avtobusnih postajališčih (Uradni list RS, št. 106/11, 36/18 in 132/22 – ZCes-2);
* Pravilnik o opremljenosti avtobusnih postaj, pomembnejših avtobusnih postajališč in avtobusnih postajališč ter načinu opravljanja storitev avtobusnih postaj (Uradni list RS, št. 86/04 in 131/06 – ZPCP-2);
* Pravilnik o kolesarskih površinah (Uradni list RS, št. 36/18 in 132/22 – ZCes-2; v nadaljnjem besedilu: );
* Pravilnik o projektiranju cest (Uradni list RS, št. 91/05, 26/06, 109/10 – ZCes-1, 36/18 in 132/22 – ZCes-2; v nadaljnjem besedilu: Pravilnik o projektiranju cest);
* Pravilnik o prometni signalizaciji in prometni opremi na cestah (Uradni list RS, št. 26/24, 30/24 – popr. in 22/25; v nadaljnjem besedilu: Pravilnik o prometni signalizaciji);
* Odredba o obvezni uporabi tehnične specifikacije za javne ceste, ki določa naprave in ukrepe za umirjanje prometa na cestah (Uradni list RS, št. 118/00, 109/10 – ZCes-1, 99/15 in 132/22 – ZCes-2);
* Tehnična specifikacija TSC 03.800 : 2009 Naprave in ukrepi za umirjanje prometa (Uradni list RS, št. 55/09, dne 17. 7. 2009);
* Tehnična specifikacija TSC 02.203 : 2009 Naprave in ukrepi za umirjanje prometa v nivojskih nesemaforiziranih križiščih (Uradni list RS, št. 53/09, dne 10. 7. 2009);
* vse objavljene spremembe in dopolnitve navedenih podlag;

Navodila, smernice in drugi dokumenti evropske kohezijske politike

* Navodila organa upravljanja o izpolnjevanju pogojev za opravljanje nalog posredniškega telesa v programskem obdobju 2021-2027, oktober 2024, objavljena na spletni strani <https://evropskasredstva.si/evropska-kohezijska-politika/navodila-in-smernice/>;
* Navodila organa upravljanja za finančno upravljanje s sredstvi evropske kohezijske politike cilja Naložbe za rast in delovna mesta v programskem obdobju 2021–2027, september 2024, objavljena na spletni strani <https://evropskasredstva.si/evropska-kohezijska-politika/navodila-in-smernice/>;
* Navodila organa upravljanja za načrtovanje, odločanje o podpori, spremljanje in poročanje o izvajanju evropske kohezijske politike v programskem obdobju 2021–2027, avgust 2024, objavljena na spletni strani <https://evropskasredstva.si/evropska-kohezijska-politika/navodila-in-smernice/>;
* Navodila organa upravljanja o upravičenih stroških za sredstva evropske kohezijske politike v programskem obdobju 2021–2027, avgust 2024, objavljena na spletni strani <https://evropskasredstva.si/evropska-kohezijska-politika/navodila-in-smernice/>;
* Navodila organa upravljanja za izvajanje upravljalnih preverjanj in preverjanj opravljanja prenesenih nalog, februar 2025, objavljena na spletni strani <https://evropskasredstva.si/evropska-kohezijska-politika/navodila-in-smernice/>;
* Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027, marec 2023, objavljena na spletni strani <https://evropskasredstva.si/evropska-kohezijska-politika/navodila-in-smernice/>;
* Analiza tveganja organa upravljanja na ravni programa in izhodišča za pripravo metodologije za administrativno preverjanje v programskem obdobju 2021–2027, oktober 2023, objavljena na spletni strani <https://evropskasredstva.si/evropska-kohezijska-politika/navodila-in-smernice/>;
* Strategija organa upravljanja za boj proti goljufijam cilja »naložbe za rast in delovna mesta za programsko obdobje 2021–2027«, april 2024, objavljena na spletni strani <https://evropskasredstva.si/evropska-kohezijska-politika/navodila-in-smernice/>;
* Navodila organa upravljanja za poročanje in spremljanje nepravilnosti pri porabi sredstev evropske kohezijske politike v okviru Programa evropske kohezijske politike za obdobje 2021–2027, februar 2024, objavljena na spletni strani <https://evropskasredstva.si/evropska-kohezijska-politika/navodila-in-smernice/>;
* Smernice organa upravljanja za uporabo načela, da se ne škoduje bistveno pri izvajanju Programa evropske kohezijske politike v obdobju 2021–2027 v Sloveniji, julij 2024, objavljene na spletni strani <https://evropskasredstva.si/evropska-kohezijska-politika/navodila-in-smernice/>;
* Smernice organa upravljanja za krepitev podnebne odpornosti infrastrukture v obdobju 2021–2027, september 2023, objavljene na spletni strani <https://evropskasredstva.si/evropska-kohezijska-politika/navodila-in-smernice/>;
* Postopkovnik za izvajanje Listine Evropske unije o temeljnih pravicah in Konvencije Združenih narodov o pravicah invalidov v skladu s Sklepom Sveta 2010/48/ES, september 2023, objavljen na spletni strani <https://evropskasredstva.si/evropska-kohezijska-politika/navodila-in-smernice>;
* Smernice za uporabo načel Listine EU o temeljnih pravicah in Konvencije ZN o pravicah invalidov v okviru kohezijske politike, september 2023, objavljene na spletni strani <https://evropskasredstva.si/evropska-kohezijska-politika/navodila-in-smernice/>;
* Novi Evropski Bauhaus - Priročnik za podporo načrtovanju trajnostnih, vključujočih in ekonomsko upravičenih projektov, oktober 2024;
* Hoja – temelj trajnostne mobilnosti, Nacionalne smernice za infrastrukturo za hojo, oktober 2022;
* Sive prostore spreminjamo v zelene priložnosti, nacionalne smernice za izboljšanje parkirne politike, avgust 2022;
* Kolesarjem prijazna infrastruktura, smernice za umeščanje kolesarske infrastrukture v urbanih območjih, avgust 2017;
* Z belo palico po mestu, Priročnik za načrtovanje talnega taktilnega vodilnega sistema, 2016;
* vse objavljene spremembe in dopolnitve navedenih podlag.

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vsakokrat veljavne slovenske in evropske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

Upravičenec s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in ki so del pogodbenega prava.

Pogodbeni stranki sta soglasni, da bosta pravice in obveznosti iz te pogodbe izvrševali skladno z Listino Evropske unije o temeljnih pravicah in Konvencijo Združenih narodov o pravicah invalidov. Hkrati se pogodbeni stranki zavezujeta, da bosta k skladnosti ravnanj s temeljnimi pravicami, kot opredeljenimi v Listini Evropske unije o temeljnih pravicah in Konvenciji Združenih narodov o pravicah invalidov, napotili tudi druge deležnike, na njuni strani vključene v izvrševanje pogodbenega razmerja.

1. **PODATKI O OPERACIJI IN OBDOBJE UPRAVIČENOSTI**
2. člen

Kot začetek izvajanja operacije se šteje datum začetka izvajanja prve načrtovane aktivnosti na operaciji, ki je XX. XX. XXXX. Operacija se lahko začne izvajati s 1. 1. 2023.

Kot zaključek operacije se šteje datum zaključka izvajanja zadnje načrtovane aktivnosti na operaciji, ki je XX. XX. XXXX. Skrajni datum zaključka operacije, ko morajo biti izvedena tudi izplačila dodeljenih sredstev, je 30. 9. 2029.

Obdobje upravičenosti stroškov in izdatkov se začne s 1. 1. 2023 oziroma z datumom potrditve dokumenta identifikacije investicijskega projekta in traja najkasneje do 31. 3. 2029.

Če se po podpisu pogodbe ugotovi, da so bile aktivnosti operacije zaključene pred predložitvijo vloge , ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Datum zaključka spremljanja operacije je 5 (pet) let po zaključku operacije.

Namen, cilji, aktivnosti, kazalniki, terminski in finančni načrt in povzetek operacije so opredeljeni v vlogi.

1. člen

Upravičenec se zavezuje, da bodo ob zaključku operacije doseženi naslednji specifični kazalniki učinka:

|  |  |  |  |
| --- | --- | --- | --- |
| ID kazalnika | Specifični kazalniki učinka na ravni posamezne operacije | Merska enota | Ciljna vrednost |
| SK127 | Število celovito rekonstruiranih ulic ali cest skladno z načeli trajnostne mobilnosti | število | XXX |
| SK128 | Površina celovito rekonstruiranih ulic ali cest skladno z načeli trajnostne mobilnosti | m2 | XXX |
| SK129 | Število novih območij skupnega prometnega prostora | število | XXX |
| SK130 | Površina novih območij skupnega prometnega prostora  | m2 | XXX |
| SK131 | Število novih kolesarskih ulic ali cest | število | XXX |
| SK132 | Dolžina novih kolesarskih ulic ali cest  | m | XXX |
| SK133 | Dolžina uvedenih rumenih pasov za JPP  | m | XXX |
| SK134 | Število novih postaj za JPP  | število | XXX |
| SK135 | Število rekonstruiranih postaj za JPP  | število | XXX |
| SK136 | Število novih postajališč za JPP  | število | XXX |
| SK137 | Število rekonstruiranih postajališč za JPP  | število | XXX |
| SK138 | Dolžina novih povezav za pešce  | m | XXX |
| SK139 | Dolžina rekonstruiranih povezav za pešce  | m | XXX |
| SK140 | Število novih con za pešce  | število | XXX |
| SK141 | Število rekonstruiranih con za pešce  | število | XXX |
| SK142 | Površina novih con za pešce  | m2 | XXX |
| SK143 | Površina rekonstruiranih con za pešce  | m2 | XXX |
| SK144 | Število postavljenih kolesarnic  | število | XXX |
| SK145 | Število novih parkirnih mest za kolesa  | število | XXX |
| SK146 | Število postavljenih števcev kolesarjev  | število | XXX |
| SK147 | Število novih sistemov izposoje javnih koles  | število | XXX |
| SK148 | Število novih postaj sistema izposoje javnih koles  | število | XXX |
| SK149 | Število nadgrajenih postaj sistema izposoje javnih koles  | število | XXX |
| SK150 | Število novih koles v sistemu izposoje javnih koles  | število | XXX |
| SK151 | Število novih premostitvenih objektov  | število | XXX |
| SK152 | Število rekonstruiranih premostitvenih objektov  | število | XXX |
| SK177 | Dolžina novih kolesarskih povezav | m | XXX |
| SK178 | Dolžina rekonstruiranih kolesarskih povezav | m | XXX |

Upravičenec o doseganju kazalnikov iz tega člena poroča ob predložitvi vsakega zahtevka za izplačilo in končnega poročila o izvedeni operaciji. O doseganju kazalnikov mora upravičenec na ravni operacije poročati tudi v obdobju spremljanja operacije ob vsakokratnem letnem poročanju, ki se izvaja pet let po datumu zaključka operacije. Letno poročanje upravičenca se izvede tako, da upravičenec v informacijski sistem organa upravljanja (v nadaljnjem besedilu: IS e-MA2) vnese podatke in po potrebi predloži ustrezna dokazila. Prvo leto obdobja spremljanja operacije se prične s prvim letom po letu, v katerem je bilo izvedeno zadnje izplačilo sredstev sofinanciranja.

Postopek za vsakršno spremembo doseganja kazalnikov iz tega člena se izvede v skladu z 29. členom te pogodbe. V primeru potrjene spremembe doseganja kazalnikov s strani ministrstva se sklene dodatek k tej pogodbi. Doseganje kazalnikov iz tega člena predstavlja bistveno sestavino te pogodbe.

1. **POGODBENA VREDNOST IN FINANČNI NAČRT**
2. člen

Višina celotnih stroškov operacije je ocenjena na **XXX,XX EUR** (z DDV). Skladno z določili javnega razpisa in vlogo znašajo upravičeni stroški operacije **XXX,XX EUR**. V skladu s sklepom o izboru znaša vrednost sofinanciranja največ **XXX,XX EUR** in predstavlja osnovo za izračun višine sofinanciranja prispevka EU in slovenske udeležbe.

Sredstva sofinanciranja so zagotovljena na proračunskih postavkah:

* PP 230472 RSO3.2.-Razvoj mobilnosti odporne na podnebne spremembe KS 21-27-EU (85 %) in
* PP 230473 RSO3.2.-Razvoj mobilnosti odporne na podnebne spremembe KS 21-27-SLO (15 %).

Okvirna vrednost sofinanciranja po posameznih proračunskih letih:

* proračunsko leto 2025: XXX,XX EUR,
* proračunsko leto 2026: XXX,XX EUR,
* proračunsko leto 2027: XXX,XX EUR,
* proračunsko leto 2028: XXX,XX EUR,
* proračunsko leto 2029: XXX,XX EUR.

Sredstva za sofinanciranje ne predstavljajo državne pomoči.

Operacijo delno financira Evropska unija, in sicer iz Kohezijskega sklada. Operacija se izvaja v okviru Programa evropske kohezijske politike v obdobju 2021-2027 v Sloveniji, prednostne naloge 5 »Trajnostna (čez)regionalna mobilnost in povezljivost«, specifičnega cilja RSO 3.2 »Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo«.

Številka projekta v Nacionalnem razvojnem programu (NRP): 2570-2X-XXXX.

1. člen

Ministrstvo se obveže upravičencu sofinancirati upravičene stroške v višini izkazanih in plačanih javnih upravičenih izdatkov, vendar največ do dogovorjenega zneska, opredeljenega v tej pogodbi in pod pogoji iz te pogodbe.

Finančni viri za celotno obdobje financiranja operacije po posameznih letih so naslednji:

|  |  |  |  |  |  |  |
| --- | --- | --- | --- | --- | --- | --- |
| **Finančni viri (v EUR)** | **2025** | **2026** | **2027** | **2028** | **2029** | **Skupaj** |
| 230472 RSO3.2.-Razvoj mobilnosti odporne na podnebne spremembe KS 21-27-EU |  |  |  |  |  |  |
| 230473 RSO3.2.-Razvoj mobilnosti odporne na podnebne spremembe KS 21-27-SLO |  |  |  |  |  |  |
| Lastni viri upravičenca |  |  |  |  |  |  |
| Drugi viri |  |  |  |  |  |  |
| **Skupaj** |  |  |  |  |  |  |

Neupravičeni stroški, ki so nastali s kršitvijo predpisov ali te pogodbe, niso predmet sofinanciranja po tej pogodbi. Če je upravičenec prejel sredstva, ki niso predmet sofinanciranja po tej pogodbi, jih mora vrniti v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Dodeljena sredstva so namenska in jih sme upravičenec uporabljati izključno v skladu s pogoji, navedenimi v sklepu o izboru, javnem razpisu, razpisni dokumentaciji in v tej pogodbi, sicer gre za neupravičene stroške. V primeru ugotovljene nenamenske porabe sredstev je upravičenec dolžan vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **UPRAVIČENI STROŠKI IN IZDATKI**
2. člen

Upravičeni stroški po tej pogodbi, kot izhajajo iz vloge, so:

* gradnja;
* oprema in druga opredmetena osnovna sredstva;
* investicije v neopredmetena sredstva (do 20 % priznanih upravičenih stroškov operacije in ne več kot 50.000,00 EUR);
* stroški informiranja in komuniciranja za potrebe obveščanja in komuniciranja z javnostmi v zvezi z operacijo (do 10 % priznanih upravičenih stroškov operacije);
* stroški storitev zunanjih izvajalcev, ki predstavljajo:
	+ stroške izdelave projektne dokumentacije, ki je neposredno povezana z operacijo in je izdelana skladno z določbami besedila javnega razpisa;
	+ stroške izdelave investicijske dokumentacije v skladu z UEM, ki nastanejo po uvrstitvi projekta v Načrt/-e razvojnih programov občin/-e;
	+ stroške nadzora in investicijskega inženiringa;
* davek na dodano vrednost (v višini neodbitnega deleža).

Upravičeni stroški operacije morajo biti v skladu z določili javnega razpisa in vsakokratno veljavnimi Navodili organa upravljanja o upravičenih stroških za sredstva evropske kohezijske politike v programskem obdobju 2021–2027.

Za upravičene stroške, ki presegajo višino dodeljenega sofinanciranja iz 7. člena te pogodbe, in neupravičene stroške na operaciji mora upravičenec zagotoviti lastne ali druge finančne vire.

V primeru ugotovljenega ustvarjanja neto prihodkov v okviru operacije, se ti odštejejo od celotne vrednosti operacije, vrednost dodeljenih sredstev pa se sorazmerno zmanjša glede na izračunano finančno vrzel.

1. člen

Upravičenec upravičenost stroškov v obdobju sofinanciranja dokazuje z dokazili o doseženih kazalnikih, ki so bili načrtovani in potrjeni v vlogi, in sicer predloži:

* dokazila, ki jih je treba predložiti v skladu z vsakokratno veljavnimi Navodili organa upravljanja o upravičenih stroških za sredstva evropske kohezijske politike v obdobju 2021–2027 in vsakokratno veljavnimi Navodili organa upravljanja za izvajanje upravljalnih preverjanj in preverjanj opravljanja prenesenih nalog po 74. členu Uredbe (EU) 2021/1060 oziroma po predpisu, ki jo bo nadomestil, in drugimi vsakokratno veljavnimi navodili ministrstva;
* dokumentacijo, nastalo ob izvedbi postopka javnega naročanja, v skladu s predpisi, ki urejajo javno naročanje;
* pogodbe z izvajalci gradbenih, obrtniških in instalacijskih del/storitev oz. dobavitelji opreme (vključno z morebitnimi aneksi oz. dodatki k tem pogodbam);
* seznam pridobljenih soglasij glede varstva osebnih podatkov (v nadaljnjem besedilu: soglasje GDPR) od izvajalcev in podizvajalcev del/storitev oz. dobaviteljev opreme;
* račune, gradbene situacije in v primeru plačanih listin dokazila o plačilu (potrjen bančni izpisek, potrjena kompenzacija itd.);
* dokazilo o vodenju ločenega knjigovodstva za operacijo (izpis stroškovnega mesta);
* dokazilo o ustreznosti vgrajene opreme (npr. CE certifikat);
* dokazilo, da je vgrajena oprema nova, v obratovanju (npr. poročilo o aktivaciji osnovnega sredstva, dobavnice s serijsko številko opreme, garancije ipd.);
* fotografije izvedenih del oz. vgrajene opreme;
* posodobljeno oceno skladnosti operacije z »načelom, da se ne škoduje bistveno« in morebitnimi dokazili;
* podatke o prejemnikih oziroma dejanskih lastnikih prejemnikov sredstev (upravičenca, izvajalcev, podizvajalcev, kadar njihov delež opravljenih del presega 50.000 EUR), kot so opredeljeni v 6. točki 3. člena Direktive (EU) 2015/849.

Pri izvedbi administrativnega preverjanja, katerega del je lahko tudi preverjanje na terenu, ali ob preverjanju na kraju samem mora upravičenec ministrstvu ob zahtevi na vpogled predložiti tudi:

* soglasja GDPR, pridobljena od izvajalcev in podizvajalcev del/storitev oz. dobaviteljev opreme;
* morebitne druge knjigovodske listine;
* morebitna dodatna dokazila, kot so navedena v posodobljeni oceni skladnosti operacije z »načelom, da se ne škoduje bistveno«;
* druga dokazila o upravičenosti stroškov.

Če upravičenec v dogovorjenem roku ne predloži vseh zahtevanih dokazil o upravičenosti stroškov, ministrstvo zavrne zahtevek za izplačilo. V primeru tovrstnih ponavljajočih se kršitev, kot so navedena v prejšnjem stavku, ministrstvo lahko zadrži izplačevanje sredstev sofinanciranja.

1. **ZAHTEVKI ZA IZPLAČILO**
2. člen

Osnova za izplačilo sredstev za sofinanciranje upravičenih stroškov so pravilno izstavljeni in popolni zahtevki za izplačilo upravičenca, ki se izstavljajo v IS e‑MA2, in sicer:

* za izplačila v letu 2025: najkasneje do 15. 11. 2025;
* za izplačila v letu 2026: najkasneje do 15. 11. 2026;
* za izplačila v letu 2027: najkasneje do 15. 11. 2027;
* za izplačila v letu 2028: najkasneje do 15. 11. 2028;
* za izplačila v letu 2029: najkasneje do 30. 6. 2029.

Skrajni rok za predložitev zadnjega zahtevka za izplačilo je 30. 6. 2029.

Upravičenec lahko odda največ en zahtevek za izplačilo mesečno.

1. člen

Po predvideni dinamiki sofinanciranja operacije, navedeni v vlogi, se upravičenec zavezuje, da bo v izbranem proračunskem letu izvajanja operacije ministrstvu izstavil zahtevek za izplačilo v naslednjem maksimalnem znesku:

|  |  |
| --- | --- |
| Leto | SKUPAJ OPERACIJA |
| 2025 | XX.XXX,XX EUR |
| 2026 | XX.XXX,XX EUR |
| 2027 | XX.XXX,XX EUR |
| 2028 | XX.XXX,XX EUR |
| 2029 | XX.XXX,XX EUR |
| SKUPAJ | XX.XXX,XX EUR |

Dinamika sofinanciranja se lahko v primeru utemeljenih razlogov na strani upravičenca, ki izhajajo iz Navodil organa upravljanja za finančno upravljanje evropske kohezijske politike cilja Naložbe za rast in delovna mesta v programskem obdobju 2021-2027 in če ima ministrstvo na razpolago prosta proračunska sredstva v skladu z veljavnim zakonom, ki ureja izvrševanje proračuna Republike Slovenije, na pisni predlog upravičenca spremeni s sklenitvijo pisnega dodatka k pogodbi.

1. člen

Zahtevku za izplačilo je treba priložiti:

* izpis stroškovnega mesta operacije;
* vmesno oziroma končno vsebinsko poročilo o izvajanju operacije;
* dokazila o upravičenosti stroškov v skladu z 11. členom te pogodbe;
* fotografije o izvajanju operacije (datoteke v .jpg zapisu, ki so primerne velikosti in ločljivosti ter iz katerih morajo biti razvidna dela ali oprema, za katere se vlaga zahtevek za izplačilo).

Ob oddaji zahtevka za izplačilo bo moral upravičenec izkazati tudi skladnost izvedene operacije z »načelom, da se ne škoduje bistveno«, in sicer s posodobljeno oceno skladnosti operacije z »načelom, da se ne škoduje bistveno« in morebitnimi dokazili, ki dokazujejo izpolnjevanje tehničnih meril DNSH ter upoštevanje omilitvenih ukrepov in priporočil, kot jih primeroma naštevajo Smernice organa upravljanja za uporabo načela, da se ne škoduje bistveno pri izvajanju Programa evropske kohezijske politike v obdobju 2021–2027 v Sloveniji.

Zahtevek za izplačilo mora podpisati odgovorna ali pooblaščena oseba upravičenca.

Za namene dodatnega preverjanja upravičenosti stroškov s strani ministrstva ali drugega pristojnega organa mora upravičenec na poziv ministrstva, drugega pristojnega organa ali drugih udeležencev evropske kohezijske politike predložiti še dodatna dokazila o upravičenosti stroškov.

Upravičenec izjavlja, da mu je znana vsebina Navodil organa upravljanja za izvajanje upravljalnih preverjanj in preverjanj opravljanja prenesenih nalog. Pogodbeni stranki se dogovorita, da se dodatno preverjanje zahtevka za izplačilo opravi skladno z vsakokratno veljavnimi navodili pristojnih organov ali institucij.

1. **PLAČILNI ROKI**
2. člen

Ministrstvo se obveže, da bo odobrena sredstva plačalo skladno z veljavnim zakonom, ki ureja izvrševanje proračuna Republike Slovenije, v roku 30 (tridesetih) dni po prejemu popolnega, pravilno izstavljenega zahtevka za izplačilo in potrjene dokumentacije, ki izkazuje nastanek upravičenih stroškov, ter v okviru razpoložljivih proračunskih sredstev za to operacijo, in sicer na transakcijski račun upravičenca.

1. **SPREMLJANJE POGODBE PO ZAKLJUČKU OPERACIJE**
2. člen

Upravičenec jamči in se zavezuje, da v času trajanja te pogodbe in v skladu s 65. členom Uredbe (EU) 2021/1060 ali predpisom, ki jo bo nadomestil, v nadaljnjem roku (5) petih let po zaključku operacije ne bo opustil ali premestil proizvodne dejavnosti iz regije na ravni NUTS 2, v kateri je prejela podporo, spremenil lastništva nad infrastrukturo, ki daje podjetju ali javnemu organu[[1]](#footnote-1) neupravičeno prednost, ali izvedel ali dopustil bistvene spremembe, ki bi vplivale na njen značaj, cilje ali pogoje izvajanja, zaradi česar bi se razvrednotili prvotni cilji operacije. V nasprotnem primeru lahko ministrstvo od pogodbe odstopi in zahteva vračilo vseh izplačanih sredstev ali sorazmeren del izplačanih sredstev, če je z vračilom sorazmernega dela mogoče doseči vsaj delni cilj operacije, upravičenec pa mora vrniti vsa prejeta sredstva ali sorazmeren del prejetih sredstev po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva poziva na TRR upravičenca do dneva nakazila v dobro proračuna RS.

1. člen

Upravičenec se zavezuje, da bo še 5 (pet) let po zaključku operacije ministrstvu dostavljal letna poročila o doseganju kazalnikov učinka in/ali rezultata iz 6. člena te pogodbe in izjave, da rezultati operacije ne bodo in niso bili odtujeni, cedirani, zastavljeni, prodani ali uporabljeni za namen, ki ni v povezavi s sofinancirano operacijo, in sicer najpozneje do 28. februarja tekočega leta za preteklo leto.

1. **AKTIVNOSTI MINISTRSTVA**
2. člen

Ministrstvo se pod pogojem pravilnega in pravočasnega izpolnjevanja pogodbenih obveznosti s strani upravičenca obveže upravičencu sofinancirati operacijo v višini izkazanih upravičenih stroškov največ do pogodbene vrednosti iz prvega odstavka 7. člena te pogodbe, vse v okviru razpoložljivih proračunskih sredstev.

Ministrstvo je dolžno upravičencu na njegovo pisno zaprosilo pravočasno zagotoviti informacije in pojasnila v zvezi z obveznostmi iz te pogodbe, najpozneje pa v 10. delovnih dneh.

1. člen

Ministrstvo ali drug pristojen organ spremlja in nadzira izvajanje te pogodbe ter namensko porabo sredstev evropske kohezijske politike. Ministrstvo lahko za spremljanje, nadzor in evalvacijo operacije ter porabo proračunskih sredstev angažira tudi zunanje izvajalce ali pooblasti druge organe ali institucije na podlagi izvedenega javnega naročila ali neposredne pogodbe v primeru uporabe izjeme od javnega naročanja, ki razpolagajo s strokovnimi znanji, s katerimi pristojni organ ne razpolaga in ne gre za izvedbo nalog, ki spadajo v izvirno pristojnost organa.

1. člen

Vsaka sprememba navodil organa upravljanja v času trajanja te pogodbe začne veljati z dnem objave na spletni strani organa upravljanja. Če sprememba navodil posega v vsebino te pogodbe ali spreminja njeno vsebino, bosta pogodbeni stranki v roku 15 (petnajstih) dni od veljavnosti spremembe sklenili dodatek k tej pogodbi. Sklenitev takšnega dodatka ne sme posegati v določila javnega razpisa ali odločitve organa upravljanja o podpori. Če se upravičenec s spremenjenimi navodili ne strinja, lahko to pogodbo odpove brez odpovednega roka vse do izteka roka za sklenitev dodatka k tej pogodbi. Če upravičenec v navedenem roku ne sklene dodatka k tej pogodbi, lahko ministrstvo od pogodbe odstopi. V obeh primerih mora upravičenec vrniti prejeta sredstva (delno, v kolikor je delna izpolnitev mogoča v skladu s predmetom operacije ali v celoti, če delna izpolnitev ni mogoča zaradi predmeta operacije) po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

V primeru odkritja nepravilnosti pri izvajanju operacije oziroma te pogodbe ministrstvo:

* začasno zadrži izplačila sredstev (do zaključka postopka presoje nepravilnosti oziroma suma storitve kaznivega dejanja iz tretjega odstavka tega člena),
* zahteva vračilo neupravičeno izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS, in/ali
* izreče finančne popravke oziroma zniža višino sredstev glede na resnost kršitve.

Pogodbeni stranki se dogovorita, da so nepravilnosti pri izvajanju operacije oziroma te pogodbe in njihovo preverjanje podrobneje urejeni v predpisih in dokumentih, navedenih v 4. členu te pogodbe, zlasti v vsakokratno veljavnih Navodilih organa upravljanja za izvajanje upravljalnih preverjanj in preverjanj opravljanja prenesenih nalog oziroma predpisu, ki jih bo nadomestil.

Če ministrstvo ali drug organ iz drugega odstavka 33. člena te pogodbe presodi, da je v zvezi z izvedbo te pogodbe ali operacije podan sum storitve kaznivega dejanja zoper gospodarstvo, kot opredeljenega v KZ-1, lahko ministrstvo zadrži izplačilo sredstev do odločitve pristojnega organa glede obstoja kaznivega dejanja na škodo gospodarstva. Ministrstvo izplačilo sredstev vselej zadrži, kadar je v zvezi z izvedbo te pogodbe ali operacije podan sum storitve kaznivega dejanja iz 228. člena KZ-1 (poslovna goljufija), 229. člena KZ-1 (goljufija na škodo Evropske unije) ali 230. člena KZ-1 (preslepitev pri pridobitvi in uporabi posojila ali ugodnosti). V primeru, da se sum storitve kaznivega dejanja po naravi stvari nanaša na izvedbo operacije kot celote, se zadržanje izplačila sredstev izvede glede celotne operacije. V primeru, da je s sumom storitve kaznivega dejanja obremenjen del operacije, ter njegova izvedba ni ključna za dosego ciljev, kazalnikov ali rezultatov operacije, se zadržanje izplačila sredstev izvede glede dela operacije. Pogodbeni stranki sta soglasni, da ministrstvo do ugotovitve pristojnega organa glede obstoja kaznivega dejanja ni v zamudi z izpolnitvijo obveznosti po tej pogodbi.

1. člen

Če se po izplačilu sredstev ugotovi, da so bila sredstva izplačana neupravičeno, ministrstvo:

* za znesek neupravičeno izplačanih sredstev zmanjša naslednji zahtevek (ali več zahtevkov) za izplačilo nepovratnih sredstev, če se nepravilnost ugotovi med izvajanjem pogodbe oziroma še pred končnim povračilom sredstev, ali
* zahteva vračilo neupravičeno izplačanih sredstev na podlagi zahtevka za vračilo, upravičenec pa mora vrniti neupravičeno izplačana sredstva v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Predmet zahtevka po tej alinei so tudi neupravičeno izplačana sredstva, ki niso bila v celoti poračunana po prvi alinei tega člena.
1. člen

Če med izvajanjem operacije nastopijo okoliščine, ki bi vplivale na sklenitev pogodbe o sofinanciranju na način, da se ta ne bi sklenila, če bi te okoliščine obstajale ob njenem sklepanju, lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **OBVEZNOSTI UPRAVIČENCA**
2. člen

Upravičenec se zavezuje, da bo izvedba operacije, ki je predmet sofinanciranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Upravičenec bo izvedel operacijo skladno z dokumenti in navodili, navedenimi v 4. členu pogodbe in veljavnimi v času izvedbe posameznih aktivnosti operacije. V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti po le-teh je upravičenec dolžan na ministrstvo podati pisno zaprosilo za pojasnila v zvezi z obveznostmi. Ministrstvo je dolžno v roku 15 (petnajstih) dni pisno odgovoriti na vprašanja upravičenca.

Če bo Komisija od RS zahtevala vračilo neupravičeno prejetih ali porabljenih sredstev, ki so bila upravičencu izplačana po tej pogodbi, ali jih je RS dolžna vrniti, se upravičenec zaveže, da bo vsa sredstva, ki jih je skladno s to pogodbo prejel iz proračuna EU in RS, vrnil posredniškemu telesu oziroma organu RS, pristojnemu za izvajanje evropske kohezijske politike, v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Predhodno izvedena upravljalna preverjanja po 72. v zvezi s 74. členom Uredbe (EU) 2021/1060 ali revizije nacionalnih nadzornih organov in s tem povezane odobritve izplačil upravičencu ne vplivajo na pravico ministrstva zahtevati neupravičeno izplačana sredstva skupaj z zakonskimi zamudnimi obrestmi, ki so jih ugotovili drugi nadzorni organi v sistemu evropske kohezijske politike.

1. člen

Upravičenec je odgovoren za zakonito, gospodarno in namensko porabo dodeljenih sredstev in s podpisom te pogodbe potrjuje in jamči, da:

* je seznanjen z dejstvom, da je pomoč sofinancirana s strani evropskih strukturnih skladov, in se strinja, da se pri izvajanju operacije upoštevajo predpisi in navodila organa upravljanja, ki veljajo za črpanje sredstev iz evropskih strukturnih skladov;
* je seznanjen z dejstvom, da so udeleženci evropske kohezijske politike dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
* je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
* so pogodbo in vse druge listine v zvezi s to pogodbo podpisale osebe, ki so vpisane v poslovni register Republike Slovenije (v nadaljnjem besedilu: ePRS) kot zakoniti zastopniki upravičenca za tovrstno zastopanje, oziroma druge osebe, ki jih je za to pooblastila oseba, vpisana v ePRS oziroma pooblaščene osebe (v primeru oseb javnega prava);
* je ministrstvo seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe;
* je upravičenec dolžan pred sklenitvijo pogodb o oddaji javnega naročila, od ponudnika pridobiti izjavo o lastniški strukturi (glej ZIntPK);
* so vsi podatki, ki jih je posredoval ministrstvu v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30  (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Upravičenec se zavezuje, da:

* bo operacijo izvajal skladno z vsakokratno veljavnimi predpisi in navodili organa upravljanja in ministrstva;
* bo sredstva, pridobljena po tej pogodbi, porabil namensko in izključno za upravičene stroške izvajanja operacije, katere sofinanciranje je predmet te pogodbe, vse v skladu s to pogodbo;
* bo v roku 8 (osmih) dni od nastanka spremembe pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, sprememba deleža ustanoviteljev, družbenikov ipd. ali druge spremembe deležev, ki bi kakor koli spremenile status upravičenca;
* bo ministrstvu v postavljenem roku dostavljal zahtevana pojasnila v zvezi z operacijo in med delovnim časom omogočal dostop v objekte z namenom izvajanja pregledov, povezanih z operacijo;
* predložil dokazila o upravičenosti stroškov v določenem roku;
* izpolnil obveznosti v rokih, določenih za izpolnitev posameznih obveznosti;
* bo izpolnil vsebinske zahteve iz poglavja 8.1 javnega razpisa ter ministrstvu v postavljenem roku dostavljal pripadajoča relevantna dokazila o izpolnjevanju vsebinskih zahtev v skladu z določili javnega razpisa;
* bo upošteval dodatna navodila oziroma spremembe navodil in zahtev ministrstva glede informiranosti, priprave zahtevkov za izplačilo in poročil, ki jih ministrstvo sprejme v skladu z vsakokratno veljavnimi predpisi;
* bo ministrstvo sprotno pisno obveščal o dogodkih, zaradi katerih je podaljšano ali onemogočeno izvajanje operacije;
* bo pridobil dostop do IS e-MA2, opravil ustrezno izobraževanje sebe in zaposlenih in zahtevke za izplačila vnesel v IS e-MA2;
* bo za operacijo vodil ustrezno ločen knjigovodski sistem oziroma ustrezno knjigovodsko evidenco;
* bo zagotavljal revizijsko sled, kot jo zahtevajo Navodila organa upravljanja o upravičenih stroških za sredstva evropske kohezijske politike v obdobju 2021-2027 in hranil vso dokumentacijo v zvezi z operacijo, potrebno za zagotovitev ustrezne revizijske sledi v skladu z navodili organa upravljanja in ministrstva in veljavnimi predpisi;
* bo upošteval vsakokratno veljavno zakonodajo s področja integritete in preprečevanja korupcije;
* bo v roku 1 (enega) meseca po izplačilu zadnjega zahtevka za izplačilo ministrstvu dostavil končno poročilo o zaključku operacije in pripadajoča relevantna dokazila v zvezi z izpolnjevanjem vsebinskih zahtev v skladu z določili javnega razpisa;
* bo še 5 (pet) let po zaključku operacije ministrstvu letno v postavljenem roku pisno poročal o kazalnikih, opredeljenih v tej pogodbi in pripadajoča relevantna dokazila v zvezi z izpolnjevanjem vsebinskih zahtev v skladu z določili javnega razpisa;
* bo v vseh fazah operacije smiselno zagotavljal skladnost s horizontalnimi načeli iz člena 9 Uredbe (EU) 2021/1060 in skladnost z »načelom, da se ne škoduje bistveno« glede na merila iz člena 17 Uredbe (EU) 2020/852;
* bo pri izvedbi operacije zagotovil odpornost naložbe na podnebne spremembe v skladu z oceno krepitve podnebne odpornosti infrastrukture in morebitnimi omilitvenimi ukrepi;
* ne bo odstopil terjatve do ministrstva tretjim osebam ali le-to zastavil, cediral in podobno;
* bo rezultate dokončane operacije uporabljal v skladu z namenom sofinanciranja;
* bosubjektom, naštetim v 30. členu te pogodbe, omogočil nadzor nad izvajanjem operacije;
* bo v postopkih nadzora ali revizij operacije navajal vsa dejstva in predložil dokaze, ki bi lahko vplivali na pravilnost ugotovitev v navedenih postopkih;
* si bo prizadeval morebitne spore urediti s podajo predloga ministrstvu za sklenitev dodatka k tej pogodbi.

V primeru neizpolnjevanja pogodbenih zavez upravičenca iz prejšnjega odstavka ministrstvo določi upravičencu rok za odpravo nepravilnosti, kadar gre za neizpolnjevanje pogodbenih zavez, ki jih je mogoče odpraviti. Če upravičenec kljub pozivu ministrstva pomanjkljivosti ne odpravi v postavljenem roku, ki je naveden v pozivu za odpravo nepravilnosti, ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Če ministrstvo v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila upravičencu dodeljena neupravičeno ali so podani pogoji iz 21. člena te pogodbe, prekine izplačevanje sredstev in/ali odstopi od pogodbe, upravičenec pa mora v primeru odstopa vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če upravičenec naknadno (v času izvajanja operacije) ugotovi, da v pogodbeno določenem roku oziroma s proračunsko predvidenimi sredstvi ne bo mogel sam oziroma s partnerji izvesti dogovorjenega obsega operacije, je dolžan o razlogih za zamudo oziroma nezmožnosti izpolnitve pogodbe z ustrezno obrazložitvijo pisno obvestiti ministrstvo takoj, ko nastopijo ti razlogi, najpozneje pa v roku 15 (petnajstih) dni od njihovega nastanka.

Na podlagi upravičenčeve obrazložitve iz prejšnjega odstavka ministrstvo odloči, ali bo spremembo pogodbe odobrilo in k pogodbi sklenilo dodatek ali bo od pogodbe odstopilo.

Ministrstvo lahko odstopi od pogodbe:

* če upravičenec ne ravna skladno s prvim odstavkom tega člena;
* če pisno obvestilo upravičenca iz prvega odstavka tega člena prejme po poteku pogodbeno določenega roka;
* če med izvajanjem operacije pride do okoliščin, ki bi vplivale na ocenjevanje vloge na način, da se ta pogodba ne bi sklenila, če bi te okoliščine obstajale ob ocenjevanju vloge.
1. člen

Če je v času veljavnosti pogodbe nad upravičencem začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku postopka iz prejšnjega stavka upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec posluje dalje. V vsakem primeru lahko ministrstvo (posredniško telo) odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva (posredniško telo), povečana za zakonske zamudne obresti od dneva nakazila, na TRR upravičenca do dneva nakazila v dobro proračuna RS.

Če pride do blokade upravičenčevega TRR, je upravičenec dolžan o blokadi takoj obvestiti ministrstvo. V času trajanja blokade upravičenec ni upravičen do sredstev po tej pogodbi. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če pride pri izvajanju operacije do sprememb, ki bistveno vplivajo na realizacijo izvedbe operacije, kot jih navajajo navodila organa upravljanja in posredniškega telesa, ki je predmet te pogodbe, je upravičenec dolžan nemudoma oziroma najkasneje v 30 dneh od nastalih sprememb, o njih obvestiti skrbnika pogodbe, sicer se šteje, da se sredstva uporabljajo nenamensko.

Upravičenec je dolžan vsako finančno, vsebinsko oziroma časovno spremembo, ki bi vplivala ali bi lahko vplivala na cilje, kazalnike ali rezultate operacije pisno obrazložiti in utemeljiti, sicer izgubi pravico do nadaljnjega koriščenja sredstev kohezijske politike. V tem primeru lahko ministrstvo odstopi od pogodbe in zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi ministrstvo. Upravičenec v tem primeru izgubi pravico do sofinanciranja, razen v delu upravičenih stroškov, vezanih na že izpeljane aktivnosti operacije. Upravičenec je v tem primeru dolžan podati končno poročilo o operaciji ter izpolniti cilje in kazalnike, sicer je celotna operacija neupravičena do sofinanciranja. V tem primeru lahko ministrstvo zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Če delna realizacija operacije za ministrstvo ni smiselna (nedoseganje kazalnikov), ministrstvo odstopi od pogodbe, upravičenec pa mora vrniti vsa prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

V primeru predčasnega odstopa upravičenca od pogodbe brez utemeljenih razlogov mora upravičenec vrniti vsa prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **NADZOR NAD PORABO SREDSTEV**
2. člen

Upravičenec je za potrebe nadzora in spremljanja porabe sredstev ter doseganja zastavljenih ciljev dolžan ministrstvu, organu upravljanja, organu, ki opravlja računovodsko funkcijo, drugim nadzornim organom, vključenim v izvajanje, upravljanje, nadzor ali revizijo operacije – Programa evropske kohezijske politike v obdobju 2021-2027 v Sloveniji, predstavnikom Evropske komisije, Evropskega računskega sodišča in Računskega sodišča Republike Slovenije ter njihovim pooblaščencem omogočiti dostop do celotne dokumentacije operacije (vsa dokazila o upravičenosti stroškov in omogočiti kontrolo predmeta operacije), vključno z dokumentacijo o izbiri izvajalcev, v posesti upravičenca ali njegovih partnerjev na način, da sta vsak čas možna kontrola izvajanja operacije in vpogled v dokumentacijo v vsaki točki operacije ob smiselnem upoštevanju 82. člena Uredbe (EU) 2021/1060 oziroma predpisa, ki bi jo nadomestil.

Nadzor se izvaja z revizijskimi pregledi na podlagi 77. člena Uredbe (EU) 2021/1060 oziroma predpisa, ki bi jo nadomestil, in internih pravil revizijskih organov, s katerimi je upravičenec seznanjen. Kontrole na kraju samem podrobneje urejajo vsakokratno veljavna Navodila organa upravljanja za izvajanje upravljalnih preverjanj in preverjanj opravljanja prenesenih nalog oziroma predpis, ki bi jih nadomestil.

Če je upravičenec prejel sredstva, za katera se pozneje pri nadzoru nad porabo proračunskih sredstev, dodeljenih za operacijo, izkaže, da jih je prejel neupravičeno, ministrstvo zahteva vrnitev dodeljenih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če se po zaključku operacije izkaže, da je celotna vrednost skupnih upravičenih stroškov nižja od navedene v tej pogodbi, se znesek sofinanciranja v skladu z določili te pogodbe zniža na dejansko vrednost skupnih upravičenih stroškov, upravičenec pa mora presežek sredstev vrniti v roku 30 (tridesetih) dni od prejema pisnega poziva ministrstva, povečan za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve ministrstva glede upravičenosti izplačil, niti na pojasnila posredniškega telesa upravičencu ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

1. **NEPRAVILNOSTI PRI IZVAJANJU OPERACIJE**
2. člen

Pogodbeni stranki se dogovorita, da za nepravilnost pri izvajanju operacije in posledično te pogodbe šteje tudi vsaka kršitev prava EU ali nacionalnega prava, ki je posledica delovanja, dopustitve ali opustitve s strani upravičenca, vključenega v izvajanje ESI skladov, ki škoduje ali bi škodovalo proračunu EU (npr. neupravičene postavke izdatkov).

Nepravilnost lahko ugotovijo: skrbnik pogodbe oziroma oseba, ki opravlja upravljalna preverjanja po 72. v zvezi s 74. členom Uredbe (EU) 2021/1060 oz. predpisa, ki bi jo nadomestil, organ upravljanja, organ za potrjevanje, revizijski organ, Računsko sodišče RS, Evropska komisija (generalni direktorati), Evropsko računsko sodišče, Komisija za preprečevanje korupcije ali drug pristojen organ.

Ugotovljene nepravilnosti, ki izhajajo iz poročil kontrolnih in nadzornih organov (kot so npr. organ upravljanja, Urad RS za nadzor proračuna, Evropska komisija, Evropsko računsko sodišče), predstavljajo bistveno kršitev pogodbe in podlago za vračilo sredstev in/ali za določitev finančnega popravka.

1. člen

Pogodbeni stranki sta sporazumni, da lahko organ upravljanja, ministrstvo, revizijski organ, Računsko sodišče RS, Evropska komisija, Evropsko računsko sodišče ali drug pristojen organ ugotavljajo nepravilnosti pri izvedbi operacije oziroma v zvezi z izvedbo operacije ter izrekajo finančne popravke skladno s Sklepom Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju oziroma Prilogo k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju in vsakokratno veljavnimi Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih izvaja Komisija.

1. člen

Pogodbeni stranki se dogovorita, da finančni popravek predstavlja ponovno vzpostavitev stanja, v katerem so vsi prijavljeni izdatki za sofinanciranje iz ESI skladov skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti.

Kadar je mogoče na podlagi obravnave posameznega primera izračunati točen znesek, obremenjen z nepravilnostmi, je finančni popravek natančno vrednostno opredeljiv. V tem primeru je lahko znesek finančnega popravka enak znesku odkrite posamezne nepravilnosti pri operaciji ali vrednosti bistvene kršitve pogodbe (tj. znesku, ki je bil neupravičeno zaračunan proračunu EU). Kadar zaradi narave nepravilnosti ali sistemske pomanjkljivosti ni vedno mogoče natančno opredeliti finančnega vpliva, je finančni popravek vrednostno neopredeljiv. V tem primeru se upravičencu določi pavšalni finančni popravek glede na naravo in resnost odkrite nepravilnosti pri operaciji ali vrednosti bistvene kršitve pogodbe.

Pogodbeni stranki se dogovorita, da lahko finančni popravek v končnem poročilu izreče organ upravljanja, ministrstvo, revizijski organ, Računsko sodišče RS, Evropska komisija, Evropsko računsko sodišče ali drug pristojen organ, če ugotovi bistveno kršitev pogodbe ali nepravilnost pri operaciji.

Upravičenec ima pravico ugovarjanja zoper vmesna/začasna poročila ministrstva, organa upravljanja, revizijskega organa in drugih nadzornih organov, vključenih v izvajanje, upravljanje, nadzor ali revizijo operacije Programa evropske kohezijske politike v obdobju 2021-2027 v Sloveniji, s katerimi izpodbija ugotovitve iz vmesnih/začasnih poročil, ter dolžnost navajanja vseh dejstev in dokazov, ki bi lahko vplivali na pravilnost ugotovitev v navedenih vmesnih/začasnih poročilih v skladu s postopki in v rokih navedenih v navodilih organa upravljanja in ministrstva.

Upravičenec se zaveže izvršiti finančne popravke v višini in rokih, kot izhajajo iz končnih poročil organa upravljanja, ministrstva, revizijskega organa, Računskega sodišča RS, Evropske komisije ali drugega pristojnega organa, oziroma najpozneje v 90 (devetdesetih) dneh od prejema poziva za vračilo sredstev na način in v višini, določeni v končnem poročilu. Izvršitev celotnega finančnega popravka v določenem roku je bistvena sestavina te pogodbe.

1. člen

Pogodbeni stranki sta sporazumni, da lahko ministrstvo, če ugotovi nepravilnosti pri izvajanju predpisov EU in/ali nacionalnih predpisov glede postopkov upravičenca pri oddaji javnih naročil v zvezi z operacijo, izreka finančne popravke na podlagi 103. in 104. člena Uredbe (EU) 2021/1060 skladno s Sklepom Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju oziroma Prilogo k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju.

1. **PROTIKORUPCIJSKA KLAVZULA IN PREPOVED POSLOVANJA Z MINISTRSTVOM**
2. člen

Če kdo v imenu ali na račun upravičenca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za upravičenca obstaja prepoved poslovanja iz 35. člena ZIntPK oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Pogodbena stranka, ki je kriva za ničnost pogodbe, odgovarja drugi pogodbeni stranki tudi za škodo zaradi ničnosti pogodbe.

1. **PREPOVED DVOJNEGA FINANCIRANJA**
2. člen

Upravičenec s podpisom te pogodbe jamči, da za stroške, ki so predmet sofinanciranja, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je upravičenec že prejel tudi druga sredstva iz prvega odstavka ali so mu bila odobrena, ne da bi o tem do sklenitve te pogodbe pisno obvestil ministrstvo, lahko ministrstvo odstopi od te pogodbe ter zahteva vrnitev sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **VAROVANJE OSEBNIH PODATKOV IN POSLOVNIH SKRIVNOSTI**
2. člen

Pogodbeni stranki se zavezujeta k varovanju osebnih podatkov in poslovnih skrivnosti v skladu z vsakokratno veljavnim predpisom, ki ureja varstvo osebnih podatkov in poslovnih skrivnosti, predvsem z ZVOP-2 in ZPosS.

Upravičenec je dolžan zagotoviti, da vsaka oseba, ki bo pri njem zbirala, obdelovala ali kako drugače dostopala do osebnih podatkov (vključno pri delu z IS e-MA2), ministrstvu predhodno predloži podpisano izjavo o varovanju osebnih podatkov.

Ministrstvo na podlagi 69. člena in Priloge XVII Uredbe (EU) 2021/1060 obdeluje osebne podatke izključno za namen revizij in nadzora ter za zagotovitev primerljivih informacij o porabi sredstev v zvezi z operacijo. V ta namen bo moral upravičenec pri izvajanju operacije zagotoviti podatke o prejemnikih oziroma dejanskih lastnikih prejemnikov sredstev, in sicer:

* dejanskih lastnikih upravičenca,
* izvajalcih,
* dejanskih lastnikih izvajalca,
* podizvajalcih, kadar njihov delež opravljenih del presega 50.000 EUR,

kot so opredeljeni v točki 6 člena 3 Direktive 2015/849/EU, in sicer imena in priimke, datume rojstva in identifikacijske številke za DDV ali davčne identifikacijske številke.

Upravičenec, ki je skladno z ZPPDFT-2, zavezan k vpisu podatkov v Register dejanskih lastnikov (v nadaljnjem besedilu: RDL), ki ga vodi Agencija Republike Slovenije za javnopravne evidence in storitve (AJPES), s podpisom pogodbe o sofinanciranju zagotavlja, da so v RDL vpisani podatki o njegovih dejanskih lastnikih. Upravičenec, ki skladno z ZPPDFT-2, ni zavezan k vpisu podatkov v RDL, bo moral na poziv ministrstva in v roku, postavljenem v pozivu, ministrstvu posredoval točne, popolne in posodobljene podatke o njegovih dejanskih lastnikih. Nadalje bo moral upravičenec na poziv ministrstva v roku, postavljenem v pozivu, ministrstvu posredovati točne, popolne in posodobljene podatke o ostalih subjektih iz tretjega odstavka tega člena, ki jih je ministrstvo kot posredniško telo dolžno zagotavljati po predpisih, ki urejajo izvajanje evropske kohezijske politike. Upravičenec je zavezan subjekte iz tretjega odstavka tega člena, katerih osebni podatki se bodo obdelovali, seznaniti z obveznostjo zagotavljanja podatkov o prejemnikih sredstev oziroma dejanskih lastnikih prejemnikov sredstev v skladu z določili Uredbe (EU) 2021/1060, jih obvestiti, da bo obdeloval njihove osebne podatke ter jih seznaniti s pravno podlago za obdelavo.

1. **OBVEŠČANJE IN KOMUNICIRANJE V ZVEZI S PODPORO IZ SKLADOV**
2. člen

Upravičenci in izvajalci finančnih instrumentov, ki so za operacijo prejeli podporo iz skladov EU, izvajajo dejavnosti prepoznavnosti, preglednosti in komuniciranja na način, kot ga določa 50. člen Uredbe (EU) 2021/1060 in navodila organa upravljanja, ki se nanašajo na področje komuniciranja vsebin kohezijske politike v programskem obdobju 2021–2027.

V skladu z zahtevami iz prejšnjega odstavka se upravičenec zaveže, da bo za potrebe obveščanja in komuniciranja v dokumente in komunikacijsko gradivo, ki zadevajo izvajanje operacije in so namenjeni javnosti ali udeležencem, vključil izjavo, v kateri na prepoznaven način izpostavijo podporo iz Unije. Na zahtevo ministrstva mora upravičenec sodelovati pri aktivnostih informiranja in komuniciranja, ki jih organizira ministrstvo ali organ upravljanja.

Upravičenec soglaša z objavo podatkov o operaciji, ki so javnega značaja, če je objava določena s predpisi evropske kohezijske politike.

1. **HRAMBA DOKUMENTACIJE O OPERACIJI**
2. člen

Upravičenec mora hraniti vso dokumentacijo v zvezi z operacijo v skladu z vsakokratno veljavnimi predpisi, ki urejajo varstvo dokumentarnega in arhivskega gradiva, še 10 (deset) let po njenem zaključku, in sicer za potrebe revizije oziroma kot dokazila za potrebe prihodnjih preverjanj.

V primeru neskladja rokov veljajo določila Uredbe (EU) 2021/1060.

Upravičenec mora zagotoviti dostopnost do vseh dokumentov o izdatkih operacije za obdobje petih let od 31. decembra leta, v katerem je ministrstvo opravilo zadnje plačilo upravičencu, če ni drugače določeno z 82. členom Uredbe (EU) 2021/1060 oziroma predpisom, ki bi jo nadomestil. O natančnem datumu za hrambo dokumentacije bo upravičenec po končani operaciji pisno obveščen s strani ministrstva.

Če upravičenec ravna v nasprotju z obveznostmi po tem členu, ministrstvo odstopi od pogodbe in zahteva vračilo vseh izplačanih sredstev ali njihov sorazmeren del, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **SKRBNIKI POGODB**
2. člen

Upravičenec oziroma v njegovem imenu in za njegov račun skrbnik pogodbe skrbi za pravilno, pravočasno, zakonito, gospodarno in učinkovito izvedbo operacije.

Skrbnik pogodbe in ostali udeleženci v postopkih izvajanja spremljanja, nadzora in evalvacije aktivnosti kohezijske politike po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno z zakonom, ki ureja varstvo osebnih podatkov.

Skrbnik pogodbe na strani ministrstva je [IME, PRIIMEK, NAZIV].

Skrbnik pogodbe na strani upravičenca je [IME, PRIIMEK, NAZIV].

Če se v času trajanja pogodbenega razmerja pri katerikoli izmed pogodbenih strank spremeni skrbnik pogodbe, se o tem pisno obvesti drugo pogodbeno stranko.

1. **SKUPNE DOLOČBE**
2. člen

Po tej pogodbi se sofinancirajo le upravičeni stroški izvedbe operacije »Naziv operacije« pod pogoji in zavezami, navedenimi v tej pogodbi, katerih neizpolnjevanje ali nedoseganje predstavlja bistveno kršitev te pogodbe.

Če se je operacija začela izvajati pred predložitvijo vloge, ministrstvo pred odobritvijo prvega zahtevka za izplačilo iz proračuna preveri skladnost izvajanja operacije z relevantno zakonodajo tudi za obdobje pred opravljenim izborom oziroma pred sklenitvijo pogodbe o sofinanciranju. V primeru odkritja kršitev ministrstvo določi rok za odpravo kršitve, v primeru neodprave kršitve pa lahko od te pogodbe odstopi s pisno izjavo.

V primeru bistvene kršitve te pogodbe s strani upravičenca ministrstvo določi rok za odpravo kršitve, v primeru neodprave kršitve pa lahko odstopi od pogodbe in zahteva vračilo vseh izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Ministrstvo lahko odstopi od pogodbe ter zahteva vračilo izplačanih sredstev, povečanih za zakonske zamudne obresti od dneva nakazila na TRR upravičenca do dneva nakazila v dobro proračuna RS, v posebnih primerih, določenih s to pogodbo, in v vseh drugih primerih kršitev pogodbenih obveznosti ali obveznosti, določenih v javnem razpisu, razpisni dokumentaciji, drugem predpisu ali dokumentu s področja izvajanja evropske kohezijske politike, kakor tudi v primerih določenih z OZ ali drugim predpisom. V primeru, da ministrstvo odstopi od pogodbe, se glede pravnih učinkov odstopa upoštevajo določbe OZ glede odstopnega upravičenja.

V primerih, ko lahko ministrstvo odstopi od pogodbe ter zahteva vračilo izplačanih sredstev, lahko po svoji presoji alternativno, kumulativno ali zaporedoma enostransko uveljavlja tudi naslednja upravičenja:

* začasno zadržanje izplačila dela ali vseh zahtevanih sredstev,
* delna zavrnitev zahtevka za izplačilo oziroma zmanjšanje zahtevka za izplačilo za sporni del,
* zavrnitev celotnega zahtevka za izplačilo ter posledično neizplačilo sredstev,
* zahtevek za vračilo dela ali vseh izplačanih sredstev (brez odstopa od pogodbe),
* izrek finančnega popravka.

V primeru, da ministrstvo upravičencu izstavi zahtevek za vračilo sredstev, ne glede na pravni temelj, je ministrstvo upravičeno tudi do zakonskih zamudnih obresti od dneva nakazila sredstev na TRR upravičenca do dneva njihovega nakazila v dobro proračuna RS.

1. **SPREMEMBE POGODBE**
2. člen

Spremembe te pogodbe so mogoče s sklenitvijo pisnega dodatka k pogodbi (aneks), ki ga skleneta pogodbeni stranki pred iztekom veljavnosti te pogodbe.

Če upravičenec na poziv ministrstva v roku 15 (petnajstih) dni od prejema poziva ne sklene dodatka k pogodbi, ki ureja spremembe pogodbenih določil glede dinamike plačevanja, navodil ministrstva ali organa upravljanja ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **VELJAVNOST POGODBE**
2. člen

Pogodba začne veljati z dnem, ko jo podpišeta obe pogodbeni stranki, in velja do izteka vseh rokov, določenih v tej pogodbi, v katerih sta možna nadzor nad pogodbo in izrekanje finančnih popravkov, ki so določeni v tej pogodbi.

Če se ta pogodba sklepa v elektronski obliki, začne veljati z dnem, ko jo obe pogodbeni stranki podpišeta z varnim elektronskim podpisom s kvalificiranim digitalnim potrdilom.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki z aneksom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Vendar lahko ministrstvo to pogodbo ohrani v veljavi, če v 30 (tridesetih) dneh po preteku roka pisno izjavi upravičencu, da pogodbo ohranja v veljavi in da zahteva njeno izpolnitev.

1. **KONČNE DOLOČBE**
2. člen

Pogodbeni stranki soglašata, da bosta nerešena vprašanja in morebitne spore reševali sporazumno. Če sporazumna rešitev spora ni mogoča, je za reševanje sporov pristojno zanje stvarno pristojno sodišče v Ljubljani.

1. člen

Če pogodba ni sklenjena v elektronski obliki v skladu z drugim odstavkom 44. člena te pogodbe, je ta sklenjena v 5 (petih) enakih izvodih, od katerih prejme ministrstvo 3 (tri) izvode in upravičenec 2 (dva) izvoda.

|  |  |
| --- | --- |
|  |  |
|  |  |
| **Upravičenec**NAZIV Ime Priimek, župan/-jaKraj, XX.XX.XXXX | **Republika Slovenija**MINISTRSTVO ZA OKOLJE, PODNEBJE IN ENERGIJOmag. Bojan Kumer, ministerLjubljana, XX.XX.XXXX |

1. Kot javni organ je mišljeno: Republika Slovenija ali samoupravna lokalna skupnost, javni sklad, javna agencija, javni zavod, javni gospodarski zavod, in druga javna oseba(je pravna oseba, ustanovljena za opravljanje dejavnosti, ki je v splošnem interesu in je industrijske ali poslovne narave, ter je Republika Slovenija, samoupravna lokalna skupnost ali druga oseba javnega prava imetnica več kot 50 odstotkov delnic oziroma več kot 50-odstotnega poslovnega deleža te pravne osebe ali opravlja Republika Slovenija, samoupravna lokalna skupnost oziroma druga oseba javnega prava nadzor nad poslovanjem te pravne osebe, ali ima Republika Slovenija, samoupravna lokalna skupnost oziroma druga oseba javnega prava neposredno ali preko organov te pravne osebe pravico imenovati več kot polovico članov organov vodenja ali nadzora te pravne osebe. [↑](#footnote-ref-1)